Anakletas

Šventasis Anakletas (Kletas arba Anenkletas, m. apie 90 m.) – trečiasis popiežius po apaštalo Petro ir šventojo Lino (76-88 m.).

Jo popiežiškas vardas yra graikiškas ir reiškia „pašauktąjį atgal“ į tarnybą. Jis galėjo būti tas pats žmogus kaip ir Kletas. Euzebijus, Irenėjus, Augustinas ir Optatas mano, kad tai vienas ir tas pats asmuo. Bet Liberijaus katalogai ir Liber Pontificalis teigia, kad tai du skirtingi asmenys.

Tradiciškai manoma jį buvus Romos piliečiu, popiežiavus dvylika metų – nuo 77 m. iki 88 m. – ir mirus kankinio mirtimi. Tačiau Vatikano 2003 m. Annuario Pontificio jo pontifikatą datuoja 80–92 m. Tradicija teigia, kad jis Romą padalino į 25 parapijas.

Vienas iš kelių išlikusių Anakleto buvimo popiežiumi dokumentų mini, kad jis įšventino tiksliai nežinomą kunigų skaičių.Pope St. Anacletus, 1913 Catholic Encyclopedia  Tikima, kad jo kapas – šalia Lino šv. Petro bazilikoje Vatikane.Find-a-Grave  Jo atminimo diena – balandžio 7 d. Katalikų Bažnyčios liturginiame kalendoriuje šv. Anakletas (šv. Kletas) minimas balandžio 26 d.

 Išnašos 

 Šaltiniai 
 Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. ISBN 0-14-051312-4.
 Richard P. McBrien, Lives of the Popes (Harper, 2000). ISBN 0-06-065304-3

 Nuorodos 
 Opera Omnia
 JAV Popiežiaus Šv. Anakleto Draugija 

Kategorija:Popiežiai
Kategorija:Katalikų šventieji